Studio ATA

Η Studio ATA (Ανεξάρτητα Τηλεοπτικά Στούντιο Αθηνών) ήταν μια από τις παλαιότερες και πιο διακεκριμένες εταιρείες τηλεοπτικών παραγωγών στην Ελλάδα.

Ιστορικό
Η Αστήρ TV ήταν μια ελληνική εταιρεία που έκανε ελληνικές παραγωγές για τα κρατικά ΕΙΡΤ και ΥΕΝΕΔ. Θεωρούνταν ως η μεγαλύτερη εταιρεία παραγωγής τηλεοπτικών προγραμμάτων που ιδρύθηκε ποτέ στην Ελλάδα, και η αντίστοιχη της Φίνος Φιλμ όσον αφορά αυτές τις παραγωγές.

Το Studio ATA ιδρύθηκε το 1971 από τον Νίκο Μαστοράκη που, με τη βοήθεια του τεχνικού Κώστα Μπούρα, αγόρασε με προσωπικά του κεφάλαια, από το Λονδίνο ένα σετ μεταχειρισμένων καμερών Marconi MKIV και τα πρώτα επαγγελματικά video recorders 2 ιντσών, διασκεύασε τον παλιό κινηματογράφο της οδού Λένορμαν σε studio, το πρώτο στην Ελλάδα με cyclorama, γερανό και pedestal, και ένα τμήμα με καθίσματα για το κοινό. Στον πρώτο χρόνο της λειτουργίας του, μαγνητοσκοπήθηκαν εκεί ιστορικές εκπομπές όπως το "Αυτή είναι η ζωή σου" με την απαγωγή του στρατηγού Χάινριχ Κράιπε και πολλά τηλεπαιχνίδια. Πολύ αργότερα η ιδιοκτησία του στούντιο και το λογότυπο ΑΤΑ (Ανεξάρτητη Τηλεόραση Αθηνών) εξαγοράστηκαν από την Αστήρ ΤV του Γιώργου Ράλλη.

Το ΑΤΑ ήταν στούντιο για τα γυρίσματα τηλεοπτικών εκπομπών και σειρών (εκ των οποίων το "Χαμογελάστε παρακαλώ") μέχρι το 1983, χρονιά κατά την οποία και έγινε εταιρεία παραγωγής. Το 1987 μετακόμισε στα Μελίσσια (σημερινή Στουντίου 10-12 όπου σήμερα στεγάζεται το Action 24).

Είχε πολλές και σημαντικές επιτυχίες στο ενεργητικό της. Είχε κάνει τηλεοπτικές παραγωγές για τα κανάλια Mega, ΑΝΤ1 και Alpha, ενώ έχει κάνει παραγωγές και για τους μεταβαλλόμενους δημόσιους τηλεοπτικούς σταθμούς της Ε.Ρ.Τ. (ΕΡΤ2, ΕΤ1 και ΕΤ2).

Η εταιρεία είχε πουληθεί στον Δημοσιογραφικό Οργανισμό Λαμπράκη. Ο ιδρυτής της, Γιώργος Ράλλης, απεβίωσε στις 8 Ιανουαρίου 2013.Πέθανε ο «πατέρας» της ελληνικής τηλεόρασης, Γιώργος Ράλλης

Παραγωγές
Μεγάλος αριθμός επιτυχημένων ελληνικών τηλεοπτικών σειρών και διαφημιστικών ταινιών είναι παραγωγές της STUDIO ATA A.E. και έχουν διακριθεί για την ποιότητα και την τεχνική αρτιότητά τους. Ακολουθεί ένας ενδεικτικός (όχι συνολικός) κατάλογος των πιο επιτυχημένων σειρών της εταιρείας μετά το 1983 που έγινε και ανεξάρτητη εταιρεία παραγωγής:

Έτος έναρξηςΤίτλοςΚανάλι1986Μαντάμ ΣουσούΕΡΤ21987-1988Το κανάλι της ΒαγγελίτσαςΕΤ21989-1990Σταύρωση χωρίς ανάστασηΕΤ11990-1992Οι τρεις ΧάριτεςMEGA1991-1993Οι Απαράδεκτοι1992-1993Οι φρουροί της Αχαΐας1993-1996Οι Μεν Και Οι ΔενΑΝΤ11994-1998Εμείς κι ΕμείςMEGA1996-1998Εκείνες κι εγώΑΝΤ11996-1997Cheek to cheek1997-1998ΚαραμπόλαΑθήνα - ΘεσσαλονίκηΕΤ11998-1999Η αίθουσα του θρόνουMEGAΤο μικρό σπίτι στο ΠαγκράτιΕΤ12000-2002Σ' αγαπώ μ' αγαπάςMEGA2000-2001Παππούδες εν δράσειΕΤ12001-2002Κάπου σε ξέρωMEGAΒότκα πορτοκάλιΑΝΤ12003-2004Κλείσε τα μάτιαMEGAΣαββατογεννημένες2003-2006Το καφέ της ΧαράςΑΝΤ12005, 2006-2008SinglesMEGA2005-2007Στο Παρά 5Θα βρεις το δάσκαλό σουΑΝΤ12006-2007Εντιμότατοι κερατάδεςALPHA2007-2008ΓοργόνεςMEGA2007-2009Ευτυχισμένοι ΜαζίΛατρεμένοι μου γείτονες2008-2010L.A.P.D.2009-2010Παιδική χαρά2010-2011Ουκ αν λάβοις παρά του μη έχοντος2012-2013Οι Βασιλιάδες

Ριάλιτι και τηλεπαιχνίδια
Εκτός από τις παραγωγές τηλεοπτικών σειρών, η Studio ATA έχει παράγει και άλλα είδη εκπομπών, όπως το τηλεπαιχνίδι «Ο τροχός της τύχης» στον ΑΝΤ1 και το τηλεπαιχνίδι μαγειρικής «Masterchef» στο Mega.Στον αέρα «Βασιλιάδες» και «Master Chef» Εξαιτίας των οικονομικών προβλημάτων της εταιρείας ο δεύτερος κύκλος του τελευταίου (2012-2013) δεν ολοκληρώθηκε ποτέ, με αποτέλεσμα να μην υπάρξει νικητής (μιας και δεν πραγματοποιήθηκε τελικός) για πρώτη φορά στα χρονικά του διαγωνισμού.

Παραπομπές

Εξωτερικοί σύνδεσμοι
Τέλος εποχής για το Studio ATA στο Newsit

Κατηγορία:Τηλεοπτικές εταιρίες παραγωγής
Κατηγορία:Πρώην επιχειρήσεις της Ελλάδας